चौबीसों घंटे गश्त का दावा करने के बाद भी पॉश कालोनी में डकैत सरेआम लाखों का माल लूटकर फरार हो जाते हैं, और पुलिस फिल्मी अंदाज में पूछताछ, संदिग्धों की धरपकड़ आदि का ढोल पीटना शुरू कर देती है। हैरानी की बात कि एक ओर पुलिस ने सडक़ यातायात सुरक्षा के मद्देनजर सीपीयू, यातायात व थाना-चौकी पुलिस की फौज वाहनों, संदिग्धों की चेकिंग में उतारी हुई है। लाखों रूपए जुर्माना के रूप में वसूला जा रहा। मगर कौन बदमाश किस रास्ते से दून में आ रहा, और अपराध अंजाम देकर भाग रहा, पुलिस को भनक भी नहीं लग रहा।